**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Martin Rheinheimer (arbejdslederrepræsentant)

Kurt Kjær Olesen (arbejdsmiljørepræsentant)

**Sekretær:**  Bettina Ibsen Hilt

**Mødedato:** 1. december 2020

|  |
| --- |
|  |

**Punkt 1: Meddelelser**

1. HoAMU mødereferater <http://sdunet.dk/Administration/RaadNaevnUdvalg/Hovedarbejdsmiljoudvalget/Referater.aspx>
2. Eventuelt

**Punkt 2: Evaluering af FAMU-arrangement work/life balance 18. november samt opfølgning**

Ideen til temaet for arrangementet ’work/life balance’ opstod i forbindelse med Covid-19-hjemsendelse og de nye arbejdsvilkår i den sammenhæng. Oplægsholder og tovholder på indholdsdelen var Birgitte Aagaard Zethsen fra HR-service (organisationskonsulent og aut. Psykolog). Arrangementet blev afholdt online med oplæg og gruppearbejde ad to omgange i breakoutrooms – en omgang hvor a-/b-siden drøftede mulige tiltag og en omgang hvor enhederne drøftede mulige tiltag. FAMU drøftede arrangementets gennemførelse og der var enighed om, at det forløb godt og at formen var god ift at få arbejdsmiljøgrupperne i spil omkring udvikling af diverse mulige tiltag, som de kan tage med tilbage i miljøerne. Dog blev temaet vinklet noget anderledes end hensigten var og kom mere til at handle om ensomhed og fysisk arbejdsmiljø end det handlede om balance i arbejdsliv/privatliv.

**Punkt 3: Eventuelt**

FAMU vil i samarbejde med Alexandra Holsting (TR) etablere en arbejdsgruppe, som skal beskæftige sig med resultaterne af den netop gennemførte mini-apv. Bettina Ibsen Hilt indhenter resultaterne og indkalder til møde.

FAMU drøftede krænkelse/sexisme, herunder ledelsens beslutning om distribution af underskriftindsamlingsmail fra CBS, institutternes tiltag samt udfordringer og dilemmaer i håndteringen af krænkelse/sexisme. Emnet genoptages op på et kommende FAMU-møde.

Til orientering på SU-møde 8. december:

Valgresultat af netop gennemført valg til arbejdsmiljøorganisationen samt kommende valg af arbejdsmiljørepræsentanter til hhv. FAMU (2.-4. december afholdes faciliterede valgmøder) og HoAMU (15. december afholdes faciliteret valgmøde).

Afholdelse af FAMU arrangementet 18. november work/life balance.

FAMU har besluttet t nedsætte en arbejdsgruppe bestående af Alexandra Holsting og FAMU, som skal kigge på resultaterne af den netop gennemførte mini-APV.

Arbejdstilsynet har meddelt, at SDU, Campusvej er blevet udtaget til tilsyn. De oplyser, at de vil komme på besøg inden for et år (skriver Merete Skov Habermann i mail af 6. oktober 2020), men vi får ikke nærmere besked om, hvornår.

 .

|  |
| --- |
|  |
|  |

**Simon Møberg Torp**

Dekan